החיים הגנובים של קולט מרסו - קריסטין הרמל
הכורסא תקציר קריסטין הרמל, מחברת רבי-המכר של ה"ניו יורק טיימס", חוזרת עם רומן חדש וסוחף על כייסת, צמיד שערכו לא יסולא בפז וניסיון לפענח היעלמות בת עשרות שנים.קולט מרסו מכייסת תכשיטים מאנשים ברחובות פריז מאז ילדותה. לאמה, שלימדה אותה את משלוח היד הזה, היו רק שני כללים: 1. קחי מהרעים ותני לנזקקים.2. אל תיתפסי. אך לילה אחד ב-1942, הכול משתבש. אמהּ נעצרת על ידי הגרמנים ואחותה בת הארבע נעלמת במהלך המעצר עם צמיד יהלומים יקר ערך, שנתפר לכתונת הלילה שלה למשמרת. השנים עוברות וקולט, שעזבה את פריז וגרה בבוסטון, ממשיכה לממן מוסדות צדקה בעזרת תכשיטים שהיא מכייסת מאנשים רעים. ואף שעשתה כמיטב יכולתה להשאיר מאחוריה את עברה הטרגי, חייה נכנסים לסחרור כאשר הצמיד שנעלם עם אחותה מופיע פתאום בתערוכה במוזיאון בעיר. אם קולט תצליח לגלות מאיפה הגיע הצמיד, אולי תגלה גם מה קרה לאחותה. אבל מתברר שהיא לא היחידה שמתעניינת בצמיד, וכאשר מישהו דורש גם הוא את היהלומים, היא נאלצת להתמודד עם צללים מעברה.סיפור מופלא על אודות שיברון לב ואומץ. קריסטין הרמל עושה זאת שוב עם הסיפור העוצמתי הזה, שהביא אותי לכדי דמעות." - מדלין מרטין, מחברת רב-המכר חנות הספרים האחרונה בלונדון"הסיפור הנפלא הזה בוחן את מורכבות המוסר ואת הכוח של אנשים פשוטים לחולל שינוי בעולם. לא רציתי שהוא ייגמר." - קולין אוקלי, מחברת רב-המכר לפני שאלך"קריסטין הרמל המדהימה עושה זאת שוב. רומן היסטורי סוער על שוד, שבלבו סיפורה של משפחה, אהבה נצחית, אובדן והבחירות שלנו, שעושות אותנו למי שאנחנו." - שרה מקוי, מחברת רבי-מכר של הניו יורק טיימס